Rikunarita-ORG/Wikinium huggingface dataset:
# വാസ്തവം

**ഇംഗ്ലീഷ് വിലാസം**
പ്രദർശിപ്പിക്കുക

| വാസ്തവം |
| --- |
|  |
| സംവിധാനം | എം. പത്മകുമാർ |
| കഥ | ബാബു ജനാർദ്ദനൻ |
| നിർമ്മാണം | ശ്രീചക്രാ ഫിലിംസ് പ്രൈവറ്റ് ലിമിറ്റഡ് |
| അഭിനേതാക്കൾ | പൃഥ്വിരാജ് ജഗതി ശ്രീകുമാർ കാവ്യ മാധവൻ സംവൃത സുനിൽ |
| ഛായാഗ്രഹണം | മനോജ് പിള്ള |
| ചിത്രസംയോജനം | എൽ. ഭൂമിനാഥൻ |
| സംഗീതം | അലക്സ് പോൾ |
| നിർമ്മാണ കമ്പനി | ശ്രീചക്രാ ഫിലിംസ് |
| വിതരണം | ശ്രീചക്രാ ഫിലിംസ് റിലീസ് |
| റിലീസ് തീയതി | 2006 |
| രാജ്യം | ഇന്ത്യ |
| ഭാഷ | മലയാളം |

എം. പത്മകുമാറിന്റെ സംവിധാനത്തിൽ പൃഥ്വിരാജ്, ജഗതി ശ്രീകുമാർ, കാവ്യ മാധവൻ, സംവൃത സുനിൽ എന്നിവർ പ്രധാനവേഷങ്ങളിൽ അഭിനയിച്ച് 2006-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് വാസ്തവം. ശ്രീചക്രാ ഫിലിംസിന്റെ ബാനറിൽ ശ്രീചക്രാ ഫിലിംസ് പ്രൈവറ്റ് ലിമിറ്റഡ് നിർമ്മിച്ച ഈ ചിത്രം ശ്രീചക്രാ ഫിലിംസ് റിലീസ് വിതരണം ചെയ്തിരിക്കുന്നു. കഥ, തിരക്കഥ, സംഭാഷണം എന്നിവ നിർവ്വഹിച്ചത് ബാബു ജനാർദ്ദനൻ ആണ്.

## അഭിനേതാക്കൾ

* പൃഥ്വിരാജ് – ബാലചന്ദ്രൻ
* ജഗതി ശ്രീകുമാർ – ആശാൻ
* വി.കെ. ശ്രീരാമൻ – രാഘവൻ മാസ്റ്റർ
* മുരളി – പട്ടം രവീന്ദ്രൻ
* ജഗദീഷ് – ഷിബു വട്ടപ്പാറ
* മധുപാൽ
* സലീം കുമാർ - തൃപ്രാൻ നമ്പുതിരി
* മേഘനാഥൻ
* സുധീർ കരമന – പാമ്പ് വാസു
* കാവ്യ മാധവൻ – സുമിത്ര
* സംവൃത സുനിൽ – സുരഭി
* സിന്ധു മേനോൻ – വിമല തങ്കച്ചി
* സോന നായർ

## സംഗീതം

ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക് സംഗീതം പകർന്നത് അലക്സ് പോൾ ആണ്. പശ്ചാത്തലസംഗീതം രാജാമണി ഒരുക്കിയിരിക്കുന്നു.

ഗാനങ്ങൾ
1. നാഥാ നീ വരുമ്പോൾ ഈ യാമം തരളിതമായ് – കെ.എസ്. ചിത്ര , പ്രദീപ് പള്ളുരുത്തി
2. അരപ്പവൻ പൊന്ന് കൊണ്ട് അരയിലൊരേലസ്സ് – വിധു പ്രതാപ് , റിമി ടോമി
3. കടം കൊണ്ട ജന്മം പേറി – റെജു ജോസഫ്
4. കടം കൊണ്ട ജന്മം പേറി – വിദ്യാധരൻ

## അണിയറ പ്രവർത്തകർ

* ഛായാഗ്രഹണം: മനോജ് പിള്ള
* ചിത്രസം‌യോജനം: എൽ. ഭൂമിനാഥൻ
* കല: സാലു കെ. ജോർജ്ജ്
* ചമയം: ബിനേഷ് ഭാസ്കർ
* വസ്ത്രാലങ്കാരം: കുമാർ എടപ്പാൾ
* നൃത്തം: ദിനേശ്
* സംഘട്ടനം: മാഫിയ ശശി
* ലാബ്: അഡ്‌ലാബ്‌ ഫിലിംസ്
* ഡി.ടി.എസ്. മിക്സിങ്ങ്: രാജാകൃഷ്ണൻ
* നിർമ്മാണ നിയന്ത്രണം: പീറ്റർ ഞാറയ്ക്കൽ

## പുരസ്കാരങ്ങൾ

ഈ ചിത്രത്തിൽ നായകവേഷമവതരിപ്പിച്ച പൃഥ്വിരാജ് 2006-ലെ മികച്ച നടനുള്ള കേരളസംസ്ഥാന ചലച്ചിത്രപുരസ്കാരം നേടി. ഈ പുരസ്കാരം നേടുന്ന ഏറ്റവും പ്രായം കുറഞ്ഞ വ്യക്തിയായി അദ്ദേഹം മാറി. എൽ. ഭൂമിനാഥൻ ചിത്രസംയോജനത്തിനുള്ള പുരസ്കാരവും നേടി.

## അവലംബം

## പുറത്തേക്കുള്ള കണ്ണികൾ

* *വാസ്തവം* ഇന്റർനെറ്റ് മൂവി ഡാറ്റാബേസിൽ
* *വാസ്തവം* Archived 2014-07-29 at the Wayback Machine – മലയാളസംഗീതം.ഇൻഫോ
# കടുവ (ചലച്ചിത്രം)

| കടുവ |
| --- |
| Theatrical release poster |
| സംവിധാനം | ഷാജി കൈലാസ് |
| നിർമ്മാണം | സുപ്രിയ മേനോൻ ലിസ്റ്റിൻ സ്റ്റീഫൻ |
| സ്റ്റുഡിയോ | പൃഥ്വിരാജ് പ്രൊഡക്ഷൻസ് മാജിക് ഫ്രെയിംസ് |
| വിതരണം | മാജിക് ഫ്രെയിംസ് |
| ദൈർഘ്യം | 154 മിനുറ്റ് |
| രാജ്യം | ഇന്ത്യ |
| ഭാഷ | മലയാളം |

കടുവ ( Anglicized: Tiger ) ഷാജി കൈലാസ് സംവിധാനം ചെയ്ത് ജിനു വി. എബ്രഹാം എഴുതിയ 2022 ലെ ഇന്ത്യൻ മലയാളം ആക്ഷൻ ചിത്രമാണ് . പൃഥ്വിരാജ് സുകുമാരൻ, വിവേക് ഒബ്‌റോയ്, സംയുക്ത മേനോൻ, അർജുൻ അശോകൻ എന്നിവർ പ്രധാന വേഷങ്ങളിൽ അഭിനയിക്കുന്നു. പൃഥ്വിരാജ് പ്രൊഡക്ഷൻസിന്റെ ബാനറിൽ സുപ്രിയ മേനോനും മാജിക് ഫ്രെയിംസിന്റെ ലിസ്റ്റിൻ സ്റ്റീഫനും ചേർന്നാണ് ചിത്രം നിർമ്മിച്ചത്. ജേക്സ് ബിജോയ് ആണ് ചിത്രത്തിന്റെ ഒറിജിനൽ ഗാനങ്ങളും പശ്ചാത്തല സംഗീതവും ഒരുക്കിയത് .

2021 ഏപ്രിലിൽ ആരംഭിച്ച ചിത്രീകരണം കേരളത്തിൽ കൊവിഡ്-19 കേസുകളുടെ വർദ്ധനവ് കാരണം നിർത്തിവച്ചു, ഒക്ടോബറിൽ അത് പുനരാരംഭിക്കുകയും 2022 മാർച്ചിൽ പൂർത്തിയാക്കുകയും ചെയ്തു. പാലാ, ഈരാറ്റുപേട്ട, വണ്ടിപ്പെരിയാർ, മുണ്ടക്കയം, എറണാകുളം എന്നിവിടങ്ങളിലാണ് പ്രധാനമായും ചിത്രീകരണം നടന്നത്. 2022 ജൂലൈ 7 ന് റിലീസ് ചെയ്ത ചിത്രം നിരൂപകരിൽ നിന്നും പ്രേക്ഷകരിൽ നിന്നും സമ്മിശ്ര അവലോകനങ്ങൾ നേടി.

## പ്ലോട്ട്

1990 കളുടെ അവസാനത്തിൽ, പാലായിലെ ഒരു പ്ലാന്ററായ കടുവാക്കുന്നേൽ കുര്യച്ചനെതിരെ കോട്ടയത്തെ ജില്ലാ ജയിലിൽ വച്ച് ഐജി ജോസഫ് ചാണ്ടിയുടെ ഉത്തരവനുസരിച്ച്, മൂന്ന് ഗുണ്ടകളെ ഉപയോഗിച്ചു വധശ്രമം നടത്തുന്നു, എന്നാൽ കുര്യച്ചൻ അവരെ പരാജയപ്പെടുത്തുന്നു.

## അഭിനേതാക്കൾ

* പൃഥ്വിരാജ് സുകുമാരൻ...കടുവാക്കുന്നേൽ കുര്യച്ചൻ
* വിവേക് ഒബ്‌റോയ്…ഐ.ജി. ജോസഫ് ചാണ്ടി ഐ.പി.എസ്
* സംയുക്ത മേനോൻ...എൽസ
* അർജുൻ അശോകൻ... വിക്ടർ
* ജനാർദ്ദനൻ... മുഖ്യമന്ത്രി അനന്തനാഥൻ

## അവലംബം
# കൈനിക്കര പത്മനാഭപിള്ള

**ഇംഗ്ലീഷ് വിലാസം**

| കൈനിക്കര പത്മനാഭപിള്ള |
| --- |
| ജനനം | (1898-10-10)ഒക്ടോബർ 10, 1898 Perunna, Changanassery, Kottayam district, Kerala, India |
| മരണം | ജനുവരി 30, 1976(1976-01-30) (77 വയസ്സ്) |
| തൊഴിൽ(s) | Playwright, actor |
| Notable work | * *Swati Tirunal Maharaja*
* *Veluttampi Dalava*
* *Calvaryile Kalpapadapam*
* *Vidhimandapam*
* *Agnipanjaram*
 |
| ജീവിതപങ്കാളി | P. Chellamma |
| ബന്ധുക്കൾ | * N. Kumara Pillai (father)
* Parvathy Pilla (mother)
* Kainikkara Kumara Pillai (brother)
 |
| അവാർഡുകൾ | * 1955 Kalyani Krishna Menon Puraskaram
* 1967 Kerala Sahitya Akademi Award for Drama
 |

മലയാള നാടകകൃത്തും രാഷ്ട്രീയ ചിന്തകനും പത്രാധിപരും ആയിരുന്നു **കൈനിക്കര പത്മനാഭപിള്ള**.

## ജീവിത രേഖ

കോട്ടയം ജില്ലയിലെ ചങ്ങനാശ്ശേരി, പെരുന്നയിൽ ജനനം 1898-ൽ ജനനം. കൈനിക്കര കുമാരപിള്ളയുടെ സഹോദരൻ. നാടകകൃത്തെന്നതിലുപരിയായി പ്രഭാഷകൻ, വിദ്യാഭ്യാസ വിചക്ഷണൻ, ഭരണാധികാരി, ചിന്തകൻ തുടങ്ങി നിരവധി മേഖലകളിൽ വ്യക്തിമുദ്ര പതിപ്പിച്ചു. 1976-ൽ നിര്യാതനായി. നാടക നടനും ആയിരുന്നു. നാടക പൂർണ്ണിമ എന്ന സൈദ്ധാന്തിക കൃതിയും രചിച്ചിട്ടുണ്ട്.
മലയാളരാജ്യം (1954–56), കൗമുദി (1957–61) എന്നിവയുടെ പത്രാധിപരായും പ്രവർത്തിച്ചു. 1957 -ലെ ഇ.എം.എസ് മന്ത്രിസഭയുടെ ആദ്യ ബഡ്ജറ്റ് ചോർന്നതുമുമായി ബന്ധപ്പെട്ട്, കൗമുദി റിപ്പോർട്ടർ,പത്രാധിപരെന്ന നിലയിൽ പത്മനാഭപിള്ള എന്നിവർക്ക് കോടതി പിഴ ചുമത്തുകയുണ്ടായി.

## പ്രധാന നാടകങ്ങൾ

* വേലുത്തമ്പി ദളവ (1932)
* കാൽവരിയിലെ കല്പ പാദപം
* വിധിമണ്ഡപം (1955)
* അഗ്നിപഞരം (1962)
* സ്വാതി തിരുനാൾ (1966)

## അവലംബം
# വെണ്മണി പ്രസ്ഥാനം

പത്തൊമ്പതാം നൂറ്റാണ്ടോടുകൂടി ആവിർഭവിച്ച ഒരു കവിതാ പ്രസ്ഥാനം. 1850 മുതൽ 1900 വരെയായിരുന്നു ഇതിന്റെ പുഷ്കല കാലം. കൊടുങ്ങല്ലൂർക്കോവിലകം കേന്ദ്രീകരിച്ച് വളർച്ച. പൂന്തോട്ടത്ത് അച്ഛൻ, വെണ്മണി അച്ഛൻ എന്നിവരുടെ നേതൃത്വത്തിൽ വളർന്നു. കൊട്ടാരത്തിൽ ശങ്കുണ്ണിയും കൊടുങ്ങല്ലൂർ കുഞ്ഞിക്കുട്ടൻ തമ്പുരാനും മറ്റു കവികളും ഈ പ്രസ്ഥാനത്തിനു സംഭാവനകൾ നൽകിയിട്ടുണ്ട്. 1908ൽ കുമാരനാശാന്റെ വീണപൂവ്‍ പ്രസിദ്ധീകരിക്കുംവരെ മലയാള കവിതയിലെ മുഖ്യധാരയായി വർത്തിച്ചു
ഏറെക്കുറെ മണിപ്രവാള രീതി തന്നെ ഇവർ സ്വീകരിച്ചു. മലയാള കാവ്യങ്ങൾക്ക് സംസ്കൃത ഭിന്നമായ ശൈലി സൃഷ്ടിച്ചത് വെണ്മണി പ്രസ്ഥാനമാണ്

## പ്രധാന കവികൾ

* വെണ്മണി അച്ഛൻ നമ്പൂതിരിപ്പാട് (1817-1891)
* പൂന്തോട്ടത്ത് അച്ഛൻ നമ്പൂതിരിപ്പാട് (1821-1865)
* വെണ്മണി മഹൻ നമ്പൂതിരി (1844-1893)
* കൊടുങ്ങല്ലൂർ കുഞ്ഞിക്കുട്ടൻ തമ്പുരാൻ (1865-1913)
* കൊടുങ്ങല്ലൂർ കൊച്ചുണ്ണിത്തമ്പുരാൻ (1858-1920)
* നടുവത്ത് അച്ചൻ നമ്പൂതിരി (1841-1913)
* ശീവൊള്ളി നാരായണൻ നമ്പൂതിരി (1869-1906)
* നടുവത്ത് മഹൻ നമ്പുതിരി (1868-1944)
* ഒടുവിൽ കുഞ്ഞികൃഷ്ണ മേനോൻ (1870-1916)
* ഒറവങ്കര നീലകണ്ടൻ നമ്പൂതിരി (1857-1917)
* കുണ്ടൂർ നാരായണമേനോൻ (1861-1930)

## സവിശേഷതകൾ

സാമാന്യ ജനങ്ങളെ കവിതയോടടുപ്പിച്ച കവിതാ രീതിയാണു വെണ്മണി പ്രസ്ഥാനം. സംസ്കൃത സ്വാധീനത്തിൽ നിന്നും മലയാളകവിതയെ സ്വതന്ത്രമാക്കുന്നതിൽ വെണ്മണിപ്രസ്ഥാനം വലിയ പങ്കുവഹിച്ചു. എന്നാൽ കവിതയിലെ ശൃംഗാരാവിഷ്കരണത്തിന്റെ പേരിൽ ഒട്ടേറെ വിമർശനങ്ങളുമുണ്ടായി.

ഏറെക്കുറെ മണിപ്രവാളരീതി തന്നെയാണ് ഇവർ സ്വീകരിച്ചതെങ്കിലും സംസ്കൃത വിഭക്ത്യന്ത പദങ്ങൾ ആവുന്നത്ര കുറച്ചു. ആർജ്ജവ സാരള്യ പ്രസാദ ശ്ലേഷ ഗുണങ്ങൾ ഇവരുടെ കവിതകളിൽ കാണാം.

### സംസ്കൃത വിഭക്ത്യന്തങ്ങളുടെ വർജ്ജനം

കവിതയിൽ ഉപയോഗിക്കുന്ന ഭാഷ അങ്ങേയറ്റം ലളിതവും സ്വാഭാവികവും സജീവവും ആക്കാനാണ് ഈ കവികൾ ശ്രമിച്ചത്. ഇതിനുള്ള മുഖ്യ ഉപാധി ആയിരുന്നു സംസ്കൃത വിഭക്ത്യന്തവർജ്ജനം വും ഭാഷയുടെ ഈ ജനാധിപത്യവത്കരണവും. ഇവ കവിതയുടെ ജനപ്രീതി വർദ്ധിപ്പിച്ചു.

### ശ്ലേഷം, മാധുര്യം, പ്രസാദം, സൗകുമാര്യം മുതലായ ഗുണങ്ങൾ

ഈ പ്രസ്ഥാനത്തിന് മുൻപുള്ള കവികളുടെ സൃഷ്ടികളുമായിത്തട്ടിച്ചു നോക്കിയാലേ ഈ സവിശേഷത മനസ്സിലാവുകയുള്ളൂ. ആട്ടക്കഥകളേയും ചമ്പുക്കളേയും അപേക്ഷിച്ച് നൈസർഗ്ഗിക സൗന്ദര്യവും ഓജസ്സും ലാളിത്യവും ഈ കവിതകളിൽ കാണാം.

|  |  |  |
| --- | --- | --- |
| “ | കണ്ടം കണ്ടതെടുത്തിടും, വില തരാനാരെങ്കിലും ചൊല്ലിയാൽ ശണ്ഠയ്ക്കെത്തിടു, മെന്തുപദ്രവ, മിതാർക്കാനും സഹിക്കാവതോ? ഉണ്ടീടാൻ വഴിയില്ല, കഷ്ടമിവരീവണ്ണം തുടർന്നാൽ വിശ- പ്പുണ്ടായാലതടങ്ങുവാൻ കവിമണേ തീവണ്ടി തിന്നാവതോ? | ” |

എന്ന നടുവത്ത് മഹന്റെ ശ്ലോകം സവിശേഷതകൾക്ക് ഉത്തമോദാഹരണമാണ്.

### പ്രാസങ്ങളുടെ ഉപയോഗം

ശബ്ദാലങ്കാരങ്ങൾ നിയമമെന്ന നിലയ്ക്കും ഭംഗിയായും ഉപയോഗിച്ചത് വെണ്മണിക്കവികളുടെ സവിശേഷതയാണ്.

|  |  |  |
| --- | --- | --- |
| “ | ദയയൊരു ലവലേശം പോലുമില്ലാത്ത ദേശം പരമിഹ പരദേശം പാർക്കിലത്യന്ത മോശം പറകിൽ നഹി കലാശം പാരിലിങ്ങേകദേശം സുമുഖി നരകദേശം തന്നെയാണപ്രദേശം | ” |

എന്ന വെണ്മണി അച്ഛന്റെ ശ്ലോകം ഇതിന്നുദാഹരണമാണ്.

## അവലംബം
# കൊടുങ്ങല്ലൂർ രാജവംശം

**ഇംഗ്ലീഷ് വിലാസം**
പ്രദർശിപ്പിക്കുക

കൊടുങ്ങല്ലൂർ രാജകുടുംബം പടിഞ്ഞാറ്റേടത്തുസ്വരൂപം എന്ന് അറിയപ്പെട്ടിരുന്നു. കേരളത്തിലെ മറ്റു പല രാജകുടുംബങ്ങളിലെയും പോലെ മരുമക്കത്തായ രീതിക്കാരാണിവർ. കുടുംബത്തിലെ സ്ത്രീകളുടെ കുട്ടികളെ മാത്രമേ കുടുംബത്തിലേതെന്നു പറയാറുള്ളൂ. 1739 പൊതുവർഷത്തിൽ കുടുംബത്തിൽ സ്ത്രീപ്രജകളില്ലാതായ അവസ്ഥയിൽ അയിരൂർ ശാർക്കര കുഴിക്കാട്ട് കോവിലകത്തു നിന്നും രണ്ടു പെൺകുട്ടികളെ ദത്തെടുത്തു. ഇപ്പോഴുള്ള കുടുംബാംഗങ്ങളെല്ലാവരും ആ പെൺകുട്ടികളുടെ സന്തതിപരമ്പരയാണ്. അമ്മവഴിക്ക് ഇവർ വളരെ പണ്ട് കാലം തൊട്ടേ അയിരൂർ ശാർക്കര വംശജരാണ്. ഈ വംശത്തിന്റെ ഉത്ഭവത്തെ കുറിച്ച് വ്യക്തമായ അറിവില്ല.

കോവിലകത്തിന്റെ കുലദേവത തൃക്കുലശേഖരപുരം ശ്രീകൃഷ്ണനും പരദേവത കൊടുങ്ങല്ലൂർ ഭഗവതിയുമാണ്. കുടുംബത്തിലെ ഏറ്റവും മുതിർന്ന പുരുഷനെ വലിയതമ്പുരാൻ എന്നും ഏറ്റവും മുതിർന്ന സ്ത്രീയെ വലിയ തമ്പുരാട്ടി എന്നും വിളിക്കുന്നു. ഈ രാജവംശത്തിന്റെ അരിയിട്ടുവാഴ്ച തൃക്കുലശേഖരപുരം ശ്രീകൃഷ്ണക്ഷേത്രത്തിലായിരുന്നു.

ഇന്ന് കൊടുങ്ങല്ലൂർ കോവിലകം രണ്ട് ശാഖകളിൽ വ്യാപിച്ച് കിടക്കുന്നു - പുത്തൻ കോവിലകം, ചിറയ്ക്കൽ കോവിലകം. വെള്ളാങ്ങല്ലൂർ കോവിലകം, പൂഞ്ഞാർ കോവിലകം, പാലപ്പെട്ടി കോവിലകം, എഴുമറ്റൂർ കോവിലകം എന്നീ കോവിലകങ്ങളും കൊടുങ്ങല്ലൂർ കോവിലകവും അമ്മവഴിക്ക് ബന്ധമുള്ളവരാണ്.

## കളരി

കൊടുങ്ങല്ലൂർ കോവിലകത്തെ പഠിക്കുവാൻ നാനാദേശത്ത് നിന്നും ആളുകൾ വന്നിരുന്നു. അതിനാൽ ഈ കൊടുങ്ങല്ലൂർ കളരി എന്നും ഗുരുകുലം എന്നും അറിയപ്പെട്ടിരുന്നു.

അമ്മന്നൂർ മാധവചാക്യാരും  പട്ടിക്കാം തൊടി രാവുണ്ണി മേനോനും കഥകളി കൂടിയാട്ടം എന്നിവയിലെ രസാഭിനയം പഠിച്ചത് ഇവിടെ നിന്നായിരുന്നു. പണ്ഡിറ്റ് കറുപ്പന്റെ ഹൈസ്ക്കൂൾ വിദ്യാഭ്യാസവും ഇവിടെ ആയിരുന്നു. മാണി മാധവ ചാക്യാർ തനിക്കു ലഭിച്ച ഏറ്റവും വലിയ പുരസ്കാരമായി കരുതിപ്പോന്ന മുദ്രമോതിരം ഈ ഗുരുകുലത്തിനെ ഭട്ടൻ തമ്പുരാൻ നല്കിയതാണ്. പ്രശസ്തമാന്ത്രികനായിരുന്ന വാഴക്കുന്നം നീലകണ്ഠൻ നമ്പൂതിരിപ്പാട് മാതംഗലീല പഠിച്ചതും ഇവിടെ ആയിരുന്നുവത്രെ

### പ്രശസ്തർ

ഈ ഗുരുകുലത്തിലെ പ്രധാന അംഗങ്ങൾ :

1. വീണക്കാരൻ വലിയ തമ്പുരാൻ (കുഞ്ഞിരാമവർമ്മ തമ്പുരാൻ ). ഈ ഗുരുകുലത്തിലെ ആദ്യഗുരു
2. വിദ്വാൻ ഇളയ തമ്പുരാൻ (ഗോദവർമ്മ തമ്പുരാന്), സ്വാതി തിരുനാളിന്റെ സമകാലീനൻ ആയിരുന്നു ഇദ്ദേഹം
3. ശക്രൻ ഗോദവർമ്മ തമ്പുരാൻ
4. വിദ്വാൻ കുഞ്ഞിരാമവർമ്മ തമ്പുരാൻ
5. വലിയ കുഞ്ഞുണ്ണി തമ്പുരാൻ
6. വലിയ കൊച്ചുണ്ണി തമ്പുരാൻ
7. താർക്കികൻ കുഞ്ഞൻ തമ്പുരാൻ
8. ചെറിയ കൊച്ചുണ്ണി തമ്പുരാൻ (കവിസാർവ്വഭൗമൻ)
9. മഹാമഹോപാദ്ധ്യായ ഭട്ടൻ ഗോദവർമ്മ തമ്പുരാൻ
10. ഭാഗവതർ കുഞ്ഞുണ്ണി തമ്പുരാൻ
11. പണ്ഡിതരാജൻ കൊച്ചിക്കാവു തമ്പുരാട്ടി
12. കൊടുങ്ങല്ലൂർ കുഞ്ഞിക്കുട്ടൻ തമ്പുരാൻ

## സ്രോതസ്സുകൾ

*
*  Archived 2012-03-13 at the Wayback Machine
*
*
*  Archived 2016-03-05 at the Wayback Machine
*
*  Archived 2015-06-27 at the Wayback Machine
*
*  Archived 2021-06-09 at the Wayback Machine (pages 69 to 76)
*  (pages
*
*
*
*  Archived 2016-03-04 at the Wayback Machine
*
*  Archived 2018-11-03 at the Wayback Machine
# മലയാളം സർവ്വാക്ഷര സംഹിത

**ഇംഗ്ലീഷ് വിലാസം**
പ്രദർശിപ്പിക്കുക

| മലയാളം |
| --- |
| Range | U+0D00..U+0D7F (128 code points) |
| Plane | BMP |
| Scripts | മലയാളം |
| Major alphabets | മലയാളം |
| Assigned | 114 code points |
| Unused | 14 reserved code points |
| Source standards | ഇസ്കി |
| Unicode version history |
|  |
| 1.0.0 | 78 (+78) |
| 5.1 | 95 (+17) |
| 6.0 | 98 (+3) |
| 7.0 | 99 (+1) |
| 8.0 | 100 (+1) |
| 9.0 | 114 (+14) |
|  |
| **Note**:  |

മലയാള അക്ഷരമാല
മലയാള ഭാഷയിലെ സർവ്വാക്ഷരസംഹിതയിൽ സങ്കോടനം ചെയ്തിട്ടുള്ള അക്ഷരങ്ങൾ അടങ്ങുന്ന വിഭാഗമാണ് മലയാളം യൂണിക്കോഡ് ബ്ലോക്ക് അഥവാ **മലയാളം സർവ്വാക്ഷര സംഹിത**. 1988ലെ ഇസ്കി സ്റ്റാന്റേഡിലെ A2-ED മലയാളം അക്ഷരങ്ങളിൽ നിന്ന് U+0D02..U+0D4D തുടങ്ങിയ കോഡ് പോയന്റുകൾ നേരിട്ട് തന്നെ സ്വീകരിച്ചതാണ് ഇതിന്റെ മുൻകാലരൂപം. ദേവനാഗരി, ബംഗാളി, ഗുരുമുഖി, ഗുജറാത്തി, ഒറിയ, തമിഴ്, തെലുങ്ക്, കന്നട അക്ഷരവിഭാഗങ്ങളും ഇസ്കി എൻകോഡിങ്ങിനെ അടിസ്ഥാനമാക്കിയിട്ടുള്ളവയാണ്.

|  |
| --- |
| **മലയാളം**[1][2] യുണിക്കോഡ് കൺസോഷ്യത്തിന്റെ ഔദ്ദ്യോഗിക കോഡ് ചാർട്ട് (പിഡിഎഫ്) |
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+0D0x |  | ഁ | ം | ഃ |  | അ | ആ | ഇ | ഈ | ഉ | ഊ | ഋ | ഌ |  | എ | ഏ |
| U+0D1x | ഐ |  | ഒ | ഓ | ഔ | ക | ഖ | ഗ | ഘ | ങ | ച | ഛ | ജ | ഝ | ഞ | ട |
| U+0D2x | ഠ | ഡ | ഢ | ണ | ത | ഥ | ദ | ധ | ന | ഩ | പ | ഫ | ബ | ഭ | മ | യ |
| U+0D3x | ര | റ | ല | ള | ഴ | വ | ശ | ഷ | സ | ഹ | ഺ |  |  | ഽ | ാ | ി |
| U+0D4x | ീ | ു | ൂ | ൃ | ൄ |  | െ | േ | ൈ |  | ൊ | ോ | ൌ | ് |   ൎ   | ൏ |
| U+0D5x |  |  |  |  | ൔ | ൕ | ൖ | ൗ | ൘ | ൙ | ൚ | ൛ | ൜ | ൝ | ൞ | ൟ |
| U+0D6x | ൠ | ൡ | ൢ | ൣ |  |  | ൦ | ൧ | ൨ | ൩ | ൪ | ൫ | ൬ | ൭ | ൮ | ൯ |
| U+0D7x | ൰ | ൱ | ൲ | ൳ | ൴ | ൵ | ൶ | ൷ | ൸ | ൹ | ൺ | ൻ | ർ | ൽ | ൾ | ൿ |
| **Notes**
1.**^** As of Unicode version 9.0
2.**^** Grey areas indicate non-assigned code points |

## അവലംബം
# ജസരി

**ഇംഗ്ലീഷ് വിലാസം**
പ്രദർശിപ്പിക്കുക

| Jeseri |
| --- |
| Dweep Bhasha |
| ജസരി |
| ഭൂപ്രദേശം | Lakshadweep with most people speaking Iravaady Malayalam |
| മാതൃഭാഷയായി സംസാരിക്കുന്നവർ | 65,000 (*date missing*) |
| ഭാഷാകുടുംബം | ദ്രാവിഡം* ദക്ഷിണം
	+ തമിഴ്–കന്നഡ
		- തമിഴ്–കൊഡക്
			* തമിഴ്–മലയാളം
				+ മലയാളം
					- **Jeseri**
 |
| ലിപികൾ | Malayalam script |
| ഭാഷാ കോഡുകൾ |
| ഐ.എസ്.ഒ. 639-3 | – |
|

ഇന്ത്യയിലെ കേന്ദ്രഭരണപ്രദേശം ആയ ലക്ഷദ്വീപിൽ സംസാരിക്കുന്ന **ജസരി** (ജെസരി, ജെസ്രി, ദ്വീപ് ഭാഷ എന്നൊക്കെ അറിയപ്പെടുന്നു). ചെത്ത്ലത്ത്, ബിത്ര,കിൽതാൻ, കടമത്, അമിനി, കവരത്തി, ആന്ത്രോത്ത്, അഗത്തി, കൽ‌പേനി എന്നീ ദ്വീപുകളിൽ ആണ് ഈ ഭാഷ സംസാരിക്കുന്നത്. എന്നിരുന്നാലും ഒരോ ദ്വീപിലും സംസാരിക്കപ്പെടുന്ന ഭാഷയിൽ ശൈലീ വ്യത്യാസങ്ങൾ വളരെ പ്രകടമാണ്.

## അവലംബം
# മണിപ്രവാളചമ്പുക്കൾ

**ഇംഗ്ലീഷ് വിലാസം**
പ്രദർശിപ്പിക്കുക

| പ്രാചീനമലയാളസാഹിത്യം |
| --- |
| മണിപ്രവാളസാഹിത്യം |
| **ചമ്പുക്കൾ** :
ഉണ്ണിയച്ചീചരിതം
•ഉണ്ണിച്ചിരുതേവീചരിതം
•ഉണ്ണിയാടീചരിതം
**സന്ദേശകാവ്യങ്ങൾ** :
ഉണ്ണുനീലിസന്ദേശം
•കോകസന്ദേശം
•കാകസന്ദേശം
**സ്തോത്രകൃതികൾ** :
ചെല്ലൂർനാഥസ്തവം
•വാസുദേവസ്തവം
•ഭദ്രകാളീസ്തവം
•രാമായണകീർത്തനം
•അവതരണദശകം
•ദശാവതാരചരിതം
**മറ്റുള്ളവ** :
വൈശികതന്ത്രം
•ലഘുകാവ്യങ്ങൾ
•അനന്തപുരവർണ്ണനം
•ആലത്തൂർ മണിപ്രവാളം
•താമരനല്ലൂർ ഭാഷ
•ചന്ദ്രോത്സവം |
| പാട്ട് |
|
രാമചരിതം
•തിരുനിഴൽമാല
•ഭാഷാഭഗവദ്ഗീത
•ഭാരതമാല
•കണ്ണശ്ശരാമായണം
•കണ്ണശ്ശഭാരതം
•കണ്ണശ്ശഭാഗവതം
•ശിവരാത്രിമാഹാത്മ്യം
•രാമകഥപ്പാട്ട്
•കൃഷ്ണഗാഥ
•ഭാരതഗാഥ |
| പ്രാചീനഗദ്യം |
|
ഭാഷാകൗടലീയം
•ആട്ടപ്രകാരം
•ക്രമദീപിക
•ദൂതവാക്യം
•ബ്രഹ്മാണ്ഡപുരാണം
•ഹോരാഫലരത്നാവലി
•അംബരീഷോപാഖ്യാനം
•നളോപാഖ്യാനം
•രാമായണം തമിഴ്
•ഉത്തരരാമായണസംഗ്രഹം
•ഭാഗവതസംഗ്രഹം
•പുരാണസംഹിത
•ദേവീമാഹാത്മ്യം |
|  |

സംസ്കൃതഭാഷയിലെ ചമ്പുക്കളെ അനുകരിച്ചാണ് മലയാളഭാഷയിൽ ചമ്പുക്കൾ ഉണ്ടായത്. മണിപ്രവാളഭാഷയിൽ എഴുതപ്പെട്ടതിനാൽ ഇവ മണിപ്രവാളചമ്പുക്കൾ എന്നറിയപ്പെടുന്നു. ഗദ്യപദ്യമയമായ കാവ്യങ്ങളാണ്‌ ചമ്പുക്കൾ. ചമ്പൂകാവ്യങ്ങൾ വർണനാപ്രധാനങ്ങളാണ്‌. മണിപ്രവാളചമ്പുക്കളുടേയും ലക്ഷ്യം വർണനയായിരുന്നു. ചമ്പുക്കളുടെ അതിപ്രസരംതന്നെ മദ്ധ്യകാല മലയാളസാഹിത്യത്തിലുണ്ട് ‍‌.

## പ്രാചീന ചമ്പുക്കൾ

മലയാളഭാഷയിലെ പ്രാചീനചമ്പുക്കൾ ഇവയാണ്.

* ഉണ്ണിയച്ചീചരിതം
* ഉണ്ണിച്ചിരുതേവീചരിതം
* ഉണ്ണിയാടീചരിതം
# നാരായണീയം

**ഇംഗ്ലീഷ് വിലാസം**
പ്രദർശിപ്പിക്കുക

മേൽപുത്തൂർ നാരായണ ഭട്ടതിരി എഴുതിയ ഒരു സംസ്കൃത കൃതിയാണ് **നാരായണീയം** . ഒരു പ്രാർത്ഥനയുടെ രൂപത്തിലാണ് നാരായണീയം എഴുതിയിട്ടുള്ളത്. ഇത് പൂർത്തിയാക്കി ഗുരുവായൂരപ്പന്റെ കൃപയാൽ മേൽപ്പത്തൂർ വാത രോഗത്തിൽ നിന്ന് മുക്തി നേടിയതായി പറയപ്പെടുന്നു. 1034 ശ്ലോകങ്ങൾ ആണ് നാരായണീയത്തിൽ ഉള്ളത്. ഭാഗവത പുരാണത്തിലെ 18,000 ശ്ലോകങ്ങളുടെ ചുരുക്കരൂപം നാരായണീയം നൽകുന്നു. നാരായണീയം 1587-ൽ ആണ് എഴുതപ്പെട്ടത്.

നാരായണീയം പുസ്തകരൂപത്തിൽ അച്ചടിച്ചത് 1851-ൽ മാത്രമായിരുന്നു. ഇരയിമ്മൻ തമ്പി ആണ് തിരുവനന്തപുരം സർക്കാർ അച്ചടിശാലയിൽ ഇത് പ്രസിദ്ധീകരിച്ചത്.

## ഐതിഹ്യം

തന്നെ വളരെയധികം ബുദ്ധിമുട്ടിക്കുന്ന വാതരോഗം മാറുവാനായി തന്റെ സ്നേഹിതർ ഉപദേശിച്ചത് അനുസരിച്ച് മേൽപ്പുത്തൂർ നാരായണ ഭട്ടതിരി മലയാള വർഷം 761 ചിങ്ങം 19-നു സാക്ഷാൽ ധന്വന്തരി തന്നെയായ ഗുരുവായൂരപ്പന്റെ നടയിൽ എത്തി. അവിടെ ക്ഷേത്രത്തിൽ ഒരു തൂണിനു താഴെ ഇരുന്ന് എഴുതിയ നാരായണീയം അദ്ദേഹം ഗുരുവായൂരപ്പന് സമർപ്പിച്ചു. അദ്ദേഹം നൂറ് ദിവസം കൊണ്ട് പൂർത്തിയാക്കിയ ഈ കൃതി ഓരോ ദിവസവും ഓരോ ദശകം വെച്ച് ഗുരുവായൂരപ്പന് സമർപ്പിക്കുകയായിരുന്നു. നൂറാം ദിവസം വാതരോഗം പൂർണ്ണമായും സുഖപ്പെട്ടു എന്നാണ് വിശ്വാസം.

അദ്ദേഹത്തിന്റെ പ്രിയപ്പെട്ട വ്യാകരണ ഗുരുവായ അച്യുത പിഷാരടി പക്ഷവാതം പിടിപെട്ട് കിടപ്പിലായി. അദ്ദേഹത്തിന്റെ വേദന കാണുവാൻ കഴിയാതെ ഗുരുദക്ഷിണയായി തന്റെ യോഗശക്തിയാൽ ഭട്ടതിരി വാതരോഗത്തെ തന്റെ ശരീരത്തിലാക്കി ഗുരുവിന്റെ കഷ്ടത അകറ്റി. ഭട്ടതിരിയെ ഈ രോഗത്തിൽ നിന്നു വിമുക്തനാക്കുവാൻ സംസ്കൃതപണ്ഡിതനും മലയാള ഭാഷയുടെ പിതാവുമായ എഴുത്തച്ഛൻ അദ്ദേഹത്തോട് **“മീൻ തൊട്ട് കൂട്ടുവാൻ“** ആവശ്യപ്പെട്ടു. ഭാഗവതത്തിൽ വിഷ്ണുവിന്റെ കഥ ദശകങ്ങളായി മത്സ്യാവതാരം തൊട്ട് തുടങ്ങുന്നതു പോലെ എഴുതുവാനാണ് എഴുത്തച്ഛൻ പറഞ്ഞത് എന്ന് ഭട്ടതിരി മനസ്സിലാക്കി. ഗുരുവായൂർ എത്തിയ അദ്ദേഹം ഓരോ ദിവസവും ഓരോ ദശകങ്ങൾ രചിച്ച് ഗുരുവായൂരപ്പന് സമർപ്പിച്ചു. എല്ലാ ദശകത്തിലെയും അവസാനത്തെ ശ്ലോകം തന്റെ രോഗവും കഷ്ടപ്പാടുകളും മാറ്റുവാനായി ഗുരുവായൂരപ്പനോടുള്ള ഒരു പ്രാർത്ഥനയാണ്. 100 ദിവസം കൊണ്ട് തന്റെ ശ്ലോകങ്ങൾ പൂർത്തിയാക്കിയ ഭട്ടതിരി 1587 നവംബർ 27 (കൊല്ലവർഷം 762 വൃശ്ചികം 28) നു അവസാനത്തെ ദശകമായ “ആയുരാരോഗ്യ സൗഖ്യം” പൂർത്തിയാക്കി. അതോടെ ഭട്ടതിരിയുടെ രോഗവും സുഖപ്പെട്ടു എന്നാണ് വിശ്വാസം.

നൂറാം ദശകത്തിൽ മഹാവിഷ്ണുവിന്റെ പാദം മുതൽ ശിരസ്സ് വരെയുള്ള രൂപത്തിന്റെ വർണ്ണന നൽകുന്നു. ഇതിനെ കേശാദിപാദ വർണ്ണന എന്നറിയപ്പെടുന്നു. ശ്ലോകം പൂർത്തിയാക്കിയ ദിവസം അദ്ദേഹത്തിന് വേണുഗോപാലന്റെ രൂ‍പത്തിൽ മഹാവിഷ്ണുവിന്റെ ദർശനം ഉണ്ടായി. അദ്ദേഹത്തിന് അന്ന് 27 വയസ്സായിരുന്നു. നാരായണീയം എന്ന ഈ കൃതി പാരായണം ചെയ്യുന്നത് രോഗ ദുരിതങ്ങൾ ശമിപ്പിക്കും എന്നാണ് വിശ്വാസം. വൈഷ്ണവ ക്ഷേത്രത്തിൽ വച്ചുള്ള ഇതിന്റെ ജപം അത്യുത്തമം എന്നാണ് സങ്കല്പം.

## ഇതും കാണുക

* മേൽപ്പത്തൂർ നാരായണ ഭട്ടതിരി
* ഗുരുവായൂർ
* ഗുരുവായൂർ ശ്രീകൃഷ്ണക്ഷേത്രം
* ഗുരുവായൂരപ്പൻ
* സംസ്കൃതഭാഷയ്ക്ക് കേരളത്തിന്റെ സംഭാവനകൾ

## അവലംബം

## കുറിപ്പുകൾ

## പുറം കണ്ണികൾ

 ഈ ലേഖനത്തിലെ വിഷയത്തെ സംബന്ധിക്കുന്ന കൃതി വിക്കിഗ്രന്ഥശാലയിലെ നാരായണീയം എന്ന താളിലുണ്ട്.

* നാരായണീയം
* നാരായണീയം ചെറുപ്പക്കാർക്കായി
* നാരായണീയം വിചിന്തനം ചെയ്യുന്നതിലൂടെയുള്ള അദ്വൈത ഭക്തി
* നാരായണീയം
# കിർമ്മീരവധം

കോട്ടയത്തു തമ്പുരാൻ രചിച്ച നാല് ആട്ടക്കഥകളിൽ രണ്ടാമത്തെ ആട്ടകഥയാണ് ‘**കിർമ്മീരവധം**’. മഹാഭാരതം വനപർവ്വത്തെ അടിസ്ഥാനമാക്കി, ധർമ്മപുത്രനെ നായകനാക്കിക്കൊണ്ടാണ് ഇത് രചിച്ചിരിക്കുന്നത്.

## കഥാസംഗ്രഹം

പഞ്ചപാണ്ഡവൻമാരുടെയും പാഞ്ചാലിയുടെയും പുറപ്പാടും നിലപ്പദവും കഴിഞ്ഞ് കഥ ആരംഭിയ്ക്കുന്നു.

## ഒന്നാം രംഗം

കൌരവരുമായി ചൂതുകളിച്ചു തോറ്റ് രാജ്യധനാദികൾ നഷ്ടപ്പെട്ട പാണ്ഡവർ പാഞ്ചാലിയോടും ഗുരുവായ ധൌമ്യമഹർഷിയോടും ഏതാണ്ട് എൺപത്തെണ്ണായിരം ബ്രാഹ്മണരോടും കൂടി വനവാസത്തിനായി പുറപ്പെട്ടു. അവർ കാമ്യകവനത്തിലെത്തിയപ്പോൾ ചുട്ടുപോള്ളുന്ന വെയിലും ധൂളി നിറഞ്ഞ കാറ്റും ഏറ്റുതളർന്ന പാഞ്ചാലിയെ കണ്ട് ധർമ്മപുത്രൻ അത്യന്തം വിഷാദിക്കുന്ന രംഗത്തോടെയാണ് കഥയുടെ ഒന്നാം രംഗം ആരംഭിക്കുന്നത്. തന്റെ ഈ അവസ്ഥയിലല്ല മറിച്ച് നമുക്കൊപ്പമുള്ള ബ്രാഹ്മണർക്ക് ഭക്ഷണം നൽകുവാൻ കഴിയാത്തതിനാലാണ് തനിക്ക് ദുഃഖമെന്ന് പാഞ്ചാലി ധർമ്മപുത്രനെ അറിയിക്കുന്നു.

## രണ്ടാം രംഗം

ഗുരുവായ ധൌമ്യനെ കണ്ട് ബ്രാഹ്മണർക്ക് ഭക്ഷണം നൽകുന്ന പ്രശ്നം പരിഹരിക്കാൻ മാർഗ്ഗമെന്തെന്ന് ധർമ്മപുത്രൻ ചോദിക്കുന്നു. ധൌമ്യന്റെ ഉപദേശാനുസ്സരണം ആദിത്യസേവ ചെയ്യുന്ന ധർമ്മപുത്രന്റെ മുൻപിൽ, സൂര്യദേവൻ പ്രത്യക്ഷപ്പെട്ട് പ്രശ്നപരിഹാരത്തിനായി അക്ഷയപാത്രം നൽകുന്നു. ‘എല്ലാ ദിവസവും എല്ലാവർക്കും ആവശ്യമുള്ളിടത്തോളം ഭക്ഷണം ഈ പാത്രത്തിൽ നിന്നും ലഭിക്കും. എന്നാൽ അതതുദിവസം പാഞ്ചാലി ഭക്ഷിക്കുന്നതുവരെ മാത്രമെ ഇവ ലഭിക്കുകയുള്ളു’ എന്നു പറഞ്ഞ് അക്ഷയപാത്രം നൽകി സൂര്യൻ മറയുന്നു. ധർമ്മപുത്രൻ അക്ഷയപാത്രം ധൌമ്യനെ കാട്ടുകയും, അദ്ദേഹത്തിന്റെ നിർദ്ദേശാനുസ്സരണം ബ്രാഹ്മണാദികൾക്ക് ഭക്ഷണം നൽകുവാനായി പാത്രം പാഞ്ചാലിയെ ഏൽപ്പിക്കുകയും ചെയ്യുന്നു. ഇങ്ങനെ പാണ്ഡവർ ഭഗവത്‌ഭജനത്തോടെ കാമ്യകവനത്തിൽ കഴിയുമ്പോൾ ഒരുദിവസം, ബന്ധുക്കളും ഭക്തരുമായ പാണ്ഡവരുടെ ദുരവസ്ഥയെ അറിഞ്ഞ് കൃഷ്ണഭഗവാൻ അവരെ ദർശിക്കുവാനായി കുമുദ്വതി എന്ന സൈന്യത്തോടുകൂടി അവിടെയെത്തി. ധർമ്മപുത്രന്റെ സങ്കടങ്ങൾ കേട്ട് അത്യന്തം കോപാകുലനായ ശ്രീകൃഷ്ണൻ ദുര്യോധനാദികളുടെ നിഗ്രഹോദ്ദേശ്യത്തോടെ തന്റെ ചക്രായുധത്തെ ഉപയോഗിക്കാനൊരുങ്ങുന്നു. സംഹാരമൂർത്തിയേപോലെ അവിടെ പ്രത്യക്ഷപ്പെടുന്ന സുദർശ്ശനചക്രത്തെ കണ്ട് ധർമ്മപുത്രൻ, ശ്രീകൃഷ്ണനെ സമാധാനിപ്പിച്ച് ചക്രായുധത്തെ മടക്കുന്നു. തുടർന്ന് ശ്രീകൃഷ്ണൻ പാണ്ഡവരെ അനുഗ്രഹിച്ച് മടങ്ങിപ്പോകുന്നു.

## മൂന്നാം രംഗം

പാണ്ഡവർക്ക് അക്ഷയപാത്രം ലഭിച്ച വാർത്തയറിഞ്ഞ് അസ്വസ്ഥനായ ദുര്യോധനന്റെ പ്രേരണയാൽ ദുർവ്വാസാവ് മഹർഷി പാണ്ഡവരുടെ അടുത്തെത്തുന്നു. ഭക്ഷണത്തിനുമുമ്പ് മഹർഷിയേയും ശിഷ്യരേയും ധർമ്മപുത്രൻ സ്വാഗതം ചെയ്ത് സ്നാനത്തിനയക്കുന്നു.
# ഉത്തരാസ്വയംവരം ആട്ടക്കഥ

ഇരയിമ്മൻ തമ്പി രചിച്ച ഒരു കഥകളി ആട്ടക്കഥയാണ് **ഉത്തരാസ്വയംവരം**. മഹാഭാരതത്തെ അടിസ്ഥാനമാക്കി, പാണ്ഡവരുടെ വനവാസകാലത്ത് നിന്നുള്ള ഒരു ഭാഗമാണ് ഇതിൽ പ്രതിപാദിച്ചിരിക്കുന്നത്. ആ സമയത്ത് അവർ വിരാട രാജാവിന്റെ കൊട്ടാരത്തിൽ വേഷംമാറി താമസിക്കുന്നു. കൌരവരുടെ സാമന്തനായ ത്രിഗർത്തൻ വിരാടന്റെ രാജ്യത്തിൽ നിന്ന് പശുക്കളെ തട്ടിക്കൊണ്ടുപോകാനുള്ള ശ്രമവും തുടർന്ന് അതിനെ പരാജയപ്പെടുത്താൻ പാണ്ഡവർ ഇടപെടുകയും ആ സംഭവത്തോടെ അവരുടെ യഥാർത്ഥ വ്യക്തിത്വം വെളിപ്പെടുകയും ചെയ്യുന്നു. അർജുനന്റെ മകൻ അഭിമന്യുവുമായി വിരാട രാജകുമാരിയായ ഉത്തരയുടെ വിവാഹത്തിലാണ് കഥ അവസാനിക്കുന്നത്.

## അവലംബം
# കുചേലവൃത്തം വഞ്ചിപ്പാട്ട്

**ഇംഗ്ലീഷ് വിലാസം**

ഭാഗവതം ദശമസ്കന്ധത്തിലെ കുചേലോപാഖ്യാനത്തെ ആസ്പദിച്ച് രാമപുരത്തുവാര്യർ എഴുതിയ പ്രസിദ്ധമായ വഞ്ചിപ്പാട്ടാണ് **കുചേലവൃത്തം വഞ്ചിപ്പാട്ട്**.
മാർത്താണ്ഡവർമ്മ മഹാരാജാവിന്റെ നിർദ്ദേശപ്രകാരമാണ് ഈ കൃതി രചിച്ചതെന്ന് കവി പരാമർശിക്കുന്നു. വഞ്ചിപ്പാട്ട് എന്ന നിലയിൽ ഈ കൃതി മലയാളസാഹിത്യത്തിലും സാംസ്കാരികരംഗത്തും നേടിയ പ്രചാരം അന്യാദൃശമാണ്.

## കാലം

 ഈ ലേഖനത്തിലെ വിഷയത്തെ സംബന്ധിക്കുന്ന കൃതി വിക്കിഗ്രന്ഥശാലയിലെ കുചേലവൃത്തം വഞ്ചിപ്പാട്ട് എന്ന താളിലുണ്ട്.

കുചേലവൃത്തത്തിന്റെ രചനാകാലത്തെക്കുറിച്ച് കൃത്യമായി അറിയാൻ കഴിഞ്ഞിട്ടില്ല. മാർത്താണ്ഡവർമ്മയുടെ അപദാനമായ കാവ്യത്തിന്റെ പൂർവഭാഗത്തെ ചരിത്രവസ്തുതകളിൽനിന്ന് സാഹിത്യചരിത്രകാരന്മാർ പല നിഗമനത്തിലും എത്തിച്ചേർന്നിട്ടുണ്ട്.

മാർത്താണ്ഡവർമ്മ എട്ടുവീട്ടിൽ പിള്ളമാരെ വകവരുത്തിയതിനെക്കുറിച്ചും പദ്മനാഭസ്വാമീക്ഷേത്രത്തിന്റെ നവീകരണത്തെക്കുറിച്ചും ഭദ്രദീപപ്രതിഷ്ഠയെക്കുറിച്ചും ഇതിൽ പരാമർശിക്കുന്നുണ്ട്. മതിലകം ഗ്രന്ഥവരി പ്രകാരം ഭദ്രദീപപ്രതിഷ്ഠ നടന്നത് 919-ലാണ് (1744). അതിനു ശേഷവും മാർത്താണ്ഡവർമ്മയുടെയും വാരിയരുടെയും മരണത്തിനു മുൻപുമാണ് അതിനാൽ കൃതിയുടെ കാലം. രാജസ്തുതിയിൽ 1750-ൽ നടന്ന മുറജപത്തെക്കുറിച്ചുള്ള പരാമർശമില്ലാത്തതിനാൽ 1745-നും 1750-നും ഇടയിലാകാം കാലമെന്ന് കെ.ആർ. കൃഷ്ണപിള്ള അഭിപ്രായപ്പെടുന്നു. എന്നാൽ, വടക്കുംകൂർ അധീനമായ ശേഷം വൈക്കത്ത് ഭജനമിരുന്നു മടങ്ങുമ്പോഴാണ് മാർത്താണ്ഡവർമ്മ രാമപുരത്തു വാരിയരെ തിരുവനന്തപുരത്തേക്ക് കൂട്ടിക്കൊണ്ടുപോകുന്നതും വഞ്ചിയിൽ‌വെച്ച് വാരിയർ വഞ്ചിപ്പാട്ട് ചൊല്ലിക്കേൾപ്പിക്കുന്നതും എന്നാണ് ഐതിഹ്യം. വടക്കുംകൂർ തിരുവിതാംകൂറിൽ ചേരുന്നത് 1750-ലാണ്.

മാർത്താണ്ഡവർമ്മയെ സ്തുതിക്കുന്ന

നവമവതാരമൊന്നുകൂടി വേണ്ടിവന്നു നൂനം
നരകാരിക്കമ്പതിറ്റാണ്ടിന്നപ്പുറത്ത്.
എന്ന, കവിതയിലെ പരാമർശംവെച്ച് മാർത്താണ്ഡവർമ്മയ്ക്ക് അൻപതു തികയുന്ന 1756-ലാണ് കാവ്യം രചിച്ചതെന്ന് ചിലർ ഉറപ്പിക്കുന്നു. രാമപുരത്തു വാരിയർ മാർത്താണ്ഡവർമ്മയുടെ പ്രായം അറിഞ്ഞിരുന്നാലും ഈ പരാമർശം കൃത്യതയോടെ ചെയ്തതാണെന്നു വരുന്നില്ല. മാത്രമല്ല, വാരിയർ മരിക്കുന്നത് ഉള്ളൂർ രേഖപ്പെടുത്തിയ പ്രകാരം 1753-ലാണെങ്കിൽ ഇത് അസാധ്യവുമാണ്.

## വരികൾ

വഞ്ചിപ്പാട്ട് വൃത്തം എന്നറിയപ്പെടുന്ന നതോന്നതയിലാണ് കുചേലവൃത്തം രചിച്ചിട്ടുള്ളത്. ആകെ 698 വരികളുള്ള ഈ കൃതി സുദീർഘമായ രണ്ട് പീഠികകൾ ഉൾക്കൊള്ളുന്നു. മാർത്താണ്ഡവർമ്മയെയും തിരുവനന്തപുരത്തെയും പദ്മനാഭസ്വാമി ക്ഷേത്രത്തെയും വർണ്ണിക്കാൻ 96 വരികളും
കൃഷ്ണന്റെ അവതാരലീലകൾ വർണ്ണിക്കാൻ 132 വരികളും വാരിയർ നീക്കിവെക്കുന്നു. അതിനു ശേഷമാണ് കുചേലകഥ പ്രതിപാദിക്കുന്നത്.

## അവലംബം
# വഞ്ചിപ്പാട്ട്

ചരിത്രം ഒരിക്കൽ തിരുവിതാംകൂറിലെ മാർത്താണ്ഡവർമ മഹാരാജാവ്, വൈക്കം ക്ഷേത്രത്തിൽ ദർശനം കഴിഞ്ഞ് മടങ്ങിയപ്പോൾ രാമപുരത്തുവാര്യരെയും കൂട്ടി. അലങ്കരിച്ച ജലവാഹനത്തിലുള്ള ഈ യാത്രയ്ക്കിടെ താൻ എഴുതിയ ഏതാനും ശ്ലോകങ്ങൾ വാര്യർ രാജാവിനെ പാടി കേൾപ്പിച്ചു. കുചേലവൃത്തത്തിലെ വരികളായിരുന്നു വാര്യർ പാടിയത്. തുഴക്കാരുടെ താളത്തിനൊത്ത് വഞ്ചിയിലിരുന്ന് പാടിയതുകൊണ്ട് വഞ്ചിപ്പാട്ട് എന്നു പേരു വന്നതാണെന്നാണ് ഗവേഷകരുടെ അഭിപ്രായം.

മാർത്താണ്ഡവർമ്മയെ സ്തുതിക്കുന്ന

നവമാവതാരമൊന്നുകൂടി വേണ്ടിവന്നു നൂനം
നരകാരിക്കമ്പതിറ്റാണ്ടിന്നപ്പുറത്ത്.
എന്ന കവിതയിലെ പരാമർശം വെച്ച് മാർത്താണ്ഡവർമ്മയ്ക്ക് അൻപതു തികയുന്ന 1756-ലാണ് കാവ്യം രചിച്ചതെന്ന് ചിലർ ഉറപ്പിക്കുന്നു. രാമപുരത്തു വാരിയർ മാർത്താണ്ഡവർമ്മയുടെ പ്രായം അറിഞ്ഞിരുന്നാലും ഈ പരാമർശം കൃത്യതയോടെ ചെയ്തതാണെന്നു വരുന്നില്ല. മാത്രമല്ല, വാരിയർ മരിക്കുന്നത് ഉള്ളൂർ രേഖപ്പെടുത്തിയ പ്രകാരം 1753-ലാണെങ്കിൽ ഇത് അസാധ്യവുമാണ്.

* കുചേലവൃത്തം
* ലക്ഷ്മണോപദേശം

* പാർഥസാരഥി വർണന
* ഭീഷ്മപർവം
* സന്താനഗോപാലം
* ബാണയുദ്ധം

## പ്രമുഖ വഞ്ചിപ്പാട്ട് രചയിതാക്കൾ

* വാലടിശ്ശേരി ശങ്കരനാരായണൻ ആശാരി
* ചമ്പക്കുളം പുത്തൻപുരയിൽ ജോസഫ്
* ചിറയിൻകീഴ് ഗോവിന്ദൻ പിള്ള
* താമരവേലി വേലുപ്പിള്ള ളാഹ ഇടയാറൻമുള
* നെടുംപ്രയാർ ഗോപാലപിള്ള വൈദ്യർ
* മലയിൽ ദാമോദരൻ നായർ ഇടപ്പാവൂർ
* രാമപുരത്തുവാര്യർ

## ആലയം

## കുചേലവൃത്തം വഞ്ചിപ്പാട്ട് പ്രത്യേകതകൾ

* കുചേലവൃത്തം

## പുറം കണ്ണികർ

 ഈ ലേഖനത്തിലെ വിഷയത്തെ സംബന്ധിക്കുന്ന കൃതി വിക്കിഗ്രന്ഥശാലയിലെ കുചേലവൃത്തം വഞ്ചിപ്പാട്ട് എന്ന താളിലുണ്ട്.
# മകരക്കൊയ്ത്ത്

**ഇംഗ്ലീഷ് വിലാസം**
പ്രദർശിപ്പിക്കുക

പുറംചട്ട
വൈലോപ്പിളളി ശ്രീധര മേനോന്റെ പ്രസിദ്ധ കാവ്യ സമാഹാരങ്ങളിലൊന്നാണ് **മകരക്കൊയ്ത്ത്** . കേരളത്തിന്റെ വൈവിധ്യമാർന്ന സംസ്‌കാരചിഹ്നങ്ങളും താളങ്ങളും സമന്വയിക്കുന്ന എൺപത്‌ കവിതകളുടെ സമാഹാരമാണിത്. 1980 ൽ പ്രസിദ്ധീകരിച്ചു.

## ഉള്ളടക്കം

മകരക്കൊയ്ത്തിലെ കവിതകളിൽ പലതിന്റെയും പശ്ചാത്തലം തൃശൂർ പട്ടണമോ സമീപസ്ഥലങ്ങളോ ആണ്.അങ്ങനെയാവാൻ കാരണം അവിടെയാണ് താൻ വസിക്കുന്നത് എന്നുമാത്രമല്ല മനുഷ്യരെ സ്‌നേഹിക്കുന്നതുപോലെ സ്ഥലങ്ങളെയും സ്‌നേഹിക്കുന്നതുകോണ്ടാണെന്ന് ആമുഖത്തിൽ കവി പറയുന്നു.മനുഷ്യരെയെന്നപോലെ അടുത്ത് പരിചയിക്കുന്ന സ്ഥലങ്ങളേയും ശകാരിക്കുകയും വിമർശിക്കുകയും ചെയ്യുന്നത് തന്റെ ഒരു സവിശേഷമായ മാനസികപ്രവണതയാണെന്നും കവി വെളിപ്പെടുത്തുന്നു.

## പുരസ്കാരങ്ങൾ

* വയലാർ അവാർഡ് (1981)

## അവലംബം

## പുറം കണ്ണികൾ